Sara Lidman

Sara Adéla Lidman (født 30. desember 1923 i Missenträsk i Västerbotten, død 17. juni 2004 i Umeå) var en svensk forfatter. I 1980 ble hun tildelt Nordisk råds litteraturpris for romanen Vredens barn.
Sara Lidman debuterte som forfatter i det litterære tidsskriftet Sesam i 1946/47.  Hun har siden 1953 skrevet nitten romaner, som gjennomgående var preget at temaer og historier om solidaritet og sosiale motsetninger. Fortellingene utspiller seg ofte i Västerbotten i siste del av 1800-tallet og begynnelsen av 1900-tallet, da store endringer påvirket de små samfunnene. Med romanserien Jernbanan, som skildrer moderniseringen av det nordlige Sverige, fikk Lidman seg en plass blant de fremste samtidsforfatterne i Sverige. Det er bøkene Din tjänare hör, Vredens barn, Nabots sten, Den underbare mannen, Järnkronan, Lifsens rot og Oskuldens minut som utgjør romanserien Jernbanan, alle er oversatt til norsk av Ivar Eskeland og Jo Ørjasæter.
Lidman var hele livet en flittig agitator og debattant. Gjennom bøker og taler lot hun sin stemme bli hørt, fra Vietnamkrigen til protestene mot USAs invasjon i Irak.
Sara Lidman var i 1955–1963 medlem av Samfundet De Nio på stol nr 8.
Den 8. september 2021 åpnet «Sara kulturhus» i Skellefteå som fikk sitt navn etter henne.


== Bibliografi ==
Bøker publisert på Albert Bonniers förlag:

1953 Tjärdalen, roman
1955 Hjortronlandet, romanPå norsk: 1956 Multelandet, oversatt av Peter Magnus (Gyldendal Norsk Forlag, Oslo)1958 Regnspiran, romanPå norsk: 1959 Linda, oversatt av Ivar Eskeland (Gyldendal Norsk Forlag, Oslo)1960 Bära mistel, romanPå norsk: 1961 Mistelteinen, oversatt av Inger Hagerup (Gyldendal Norsk Forlag, Oslo)1961 Jag och min son, romanPå norsk: 1962 Jeg og min sønn, oversatt av Inger Hagerup (Gyldendal Norsk Forlag, Oslo)1963 Jag och min son, roman, bearbeidet versjon
1964 Med fem diamanter, roman
1966 Samtal i Hanoi, reportasjePå norsk: 1966 Rapport fra Hanoi, oversatt av Anders Bye (Pax forlag, Oslo)1968 Gruva. Bild Odd Uhrbom, intervjubok
1969 Gruva. Bild Odd Uhrbom, utvida versjonPå norsk: 1969 Gruve (Pax forlag, Oslo)1969 Vänner och u-vänner, artikkelutvalg
1970 Marta Marta, skodespelPå norsk: 1971 Marta, Marta og andre tekster, oversatt av Finn Gustavsen (Pax forlag, Oslo)1977 Din tjänare hör, romanPå norsk: 1978 Din tjener hører, oversatt av Ivar Eskeland (Gyldendal Norsk Forlag, Oslo)1979 Vredens barn, romanPå norsk: 1980 Vredens barn, oversatt av Ivar Eskeland (Gyldendal Norsk Forlag, Oslo)1980 Varje löv är ett öga, artikkelutvalg
1981 Nabots sten, romanPå norsk: 1982 Nabots sten, oversatt av Ivar Eskeland (Gyldendal Norsk Forlag, Oslo)1983 Den underbare mannen, romanPå norsk: 1984  Den vidunderlige mannen, oversatt av Ivar Eskeland (Gyldendal Norsk Forlag, Oslo)1985 Järnkronan, romanPå norsk: 1987 Jernkronen, oversatt av Ivar Eskeland (Gyldendal Norsk Forlag, Oslo)1988 ...och trädet svarade, artikkelutvalg
1996 Lifsens rot, romanPå norsk: 1997 Livsens rot, oversatt av Jo Ørjasæter (Gyldendal Norsk Forlag, Oslo)1999 Oskuldens minut, romanPå norsk: 2000 Uskyldens øyeblikk, oversatt av Jo Ørjasæter (Gyldendal Norsk Forlag, Oslo)2003 Kropp och skäl
2003 Et liv med HaraldPublisert i samarbeid med DFFG-Ordfronts förlag:

1972 Fåglarna i Nam Dinh, artikler om Vietnam


== Priser og utmerkelser (utvalg) ==
Ivar Lo-Johanssons personliga pris 2001
Svenska talarpriset 1999
Professors namn 1999
Pilotprisen 1999
Sixten Heymans pris 1998
Stig Sjödinprisen 1998
Moa-prisen 1996
Gerard Bonniers pris 1993
Harry Martinson-prisen 1993
Ivar Lo-prisen 1992
Aniara-prisen 1991
Hedenvind-plaketten 1987
Litteraturfrämjandets stora romanpris 1986
Stiftelsen Selma Lagerlöfs litteraturpris 1985
Nordisk råds litteraturpris 1980 (for Vredens barn)
Samfundet De Nios stora pris 1977
Litteraturfrämjandets stora pris 1968
Tidningen VI:s litteraturpris 1964
Doblougprisen 1961
Boklotteriets stipendiater 1957
Landsbygdens författarstipendium 1956
BMF-plaketten 1956
Svenska Dagbladets litteraturpris 1953


== Referanser ==